CELEX: 32001D0688
Language: lv
Date: 2001-08-28 00:00:00
Title: Komisijas Lēmums (2001. gada 28. augusts), ar ko nosaka ekoloģiskos kritērijus Kopienas ekomarķējuma piešķiršanai augsnes uzlabotājiem un augu kultūras substrātiem (paziņots ar dokumenta numuru C(2001) 2597)Dokuments attiecas uz EEZ.

Svarīgs juridisks paziņojums

|

32001D0688

Komisijas Lēmums (2001. gada 28. augusts), ar ko nosaka ekoloģiskos kritērijus Kopienas ekomarķējuma piešķiršanai augsnes uzlabotājiem un augu kultūras substrātiem (paziņots ar dokumenta numuru C(2001) 2597)Dokuments attiecas uz EEZ.  

Oficiālais Vēstnesis L 242 , 12/09/2001 Lpp. 0017 - 0022 CS.ES Nodaļa 15 Sējums 06 Lpp. 209  - 214 ET.ES Nodaļa 15 Sējums 06 Lpp. 209  - 214 HU.ES Nodaļa 15 Sējums 06 Lpp. 209  - 214 LT.ES Nodaļa 15 Sējums 06 Lpp. 209  - 214 LV.ES Nodaļa 15 Sējums 06 Lpp. 209  - 214 MT.ES Nodaļa 15 Sējums 06 Lpp. 209  - 214 PL.ES Nodaļa 15 Sējums 06 Lpp. 209  - 214 SK.ES Nodaļa 15 Sējums 06 Lpp. 209  - 214 SL.ES Nodaļa 15 Sējums 06 Lpp. 209  - 214

		Komisijas Lēmums(2001. gada 28. augusts),ar ko nosaka ekoloģiskos kritērijus Kopienas ekomarķējuma piešķiršanai augsnes uzlabotājiem un augu kultūras substrātiem(paziņots ar dokumenta numuru C(2001) 2597)(Dokuments attiecas uz EEZ)(2001/688/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1], un jo īpaši tās 3., 4. un 6. pantu,tā kā:(1) Regulas (EK) Nr. 1980/2000 3. pantā paredzēts, ka ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus.(2) Regulas (EK) Nr. 1980/2000 4. pantā paredzēts atbilstīgi ražojumu grupām noteikt īpašus ekomarķējuma kritērijus.(3) Regulas (EK) Nr. 1980/2000 4. pantā paredzēts, ka īpašos ekomarķējuma kritērijus, kā arī ar tiem saistītās vērtēšanas un verifikācijas prasības laikus pārskata pirms katrai ražojumu grupai noteikto kritēriju spēkā esamības termiņa beigām un atbilstīgi rezultātiem ierosina kritēriju spēkā esamības termiņu pagarināt, tos atcelt vai pārskatīt.(4) Lai augsnes uzlabotājiem piešķirtu Kopienas ekomarķējumu, ar Lēmumu 98/488/EK [2] Komisija noteikusi ekoloģiskos kritērijus, kuru termiņš saskaņā ar 3. pantu minētajā lēmumā, kurā grozījumi izdarīti ar Lēmumu 2001/157/EK [3] beidzas 2002. gada 30. septembrī.(5) Ņemot vērā pārmaiņas tirgū, ir lietderīgi pārskatīt ražojumu grupas definīciju un ekoloģiskos kritērijus, kas noteikti ar Lēmumu 98/488/EK.(6) Ir lietderīgi pieņemt jaunu Komisijas lēmumu, ar ko minētajai ražojumu grupai noteiktu īpašus ekoloģiskos kritērijus, kas būtu spēkā piecus gadus.(7) Lai uzņēmējsabiedrībām, kuru ražojumiem pirms šā jaunā lēmuma pieņemšanas ir bijis piešķirts ekomarķējums, būtu pietiekami ilgs laiks ražojumus pielāgot tā, lai tie atbilstu jaunajiem kritērijiem, ir lietderīgi, ka ierobežotā laikposmā, kas nepārsniedz 12 mēnešus, vienlaikus ir spēkā ar šo lēmumu noteiktie jaunie kritēriji un ar Lēmumu 98/488/EK iepriekš noteiktie kritēriji.(8) Šajā lēmumā noteiktie pasākumi ir izstrādāti un pieņemti saskaņā ar ekomarķējuma kritēriju noteikšanas procedūru, kā paredzēts Regulas (EK) Nr. 1980/2000 6. pantā.(9) Šajā lēmumā noteiktie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,IR PIEŅĒMUSI ŠO LĒMUMU.1. pantsPie ražojumu grupas "augsnes uzlabotāji un augu kultūras substrāti" (še turpmāk "ražojumu grupa" pieder:- augsnes uzlabotāji: materiāli, kas jāpievieno augsnei in situ, galvenokārt lai saglabātu vai uzlabotu tās fizikālās īpašības, un kas var uzlabot tās ķīmiskās un/vai bioloģiskās īpašības vai aktivitāti,- augu kultūras substrāti: materiāli, kas nav augsne un kur audzē augus.2. pantsŠā lēmuma 1. pantā definētās ražojumu grupas ekoloģiskās īpašības novērtē, pamatojoties uz īpašajiem ekoloģiskajiem kritērijiem, kas noteikti pielikumā.3. pantsRažojumu grupas definīcija un ražojumu grupai noteiktie kritēriji ir spēkā piecus gadus no dienas, kad stājas spēkā šis lēmums.Ar Lēmumu 98/488/EK noteiktās ražojumu grupas definīcijas un kritēriju spēkā esamības termiņu pagarina tā, lai tas beigtos 12 mēnešus pēc dienas, kad stājas spēkā šis lēmums.4. pantsAdministratīviem mērķiem ražojumu grupai piešķir kodu "003".5. pantsŠis lēmums ir adresēts dalībvalstīm.Briselē, 2001. gada 28. augustāKomisijas vārdā —Komisijas locekleMargot Wallström[1] OV L 237, 21.9.2000., 1. lpp.[2] OV L 219, 7.8.1998., 39. lpp.[3] OV L 57, 27.2.2001., 51. lpp.--------------------------------------------------PIELIKUMSSISTĒMALai augsnes uzlabotājam vai augu kultūras substrātam (še turpmāk "ražojums" vai "ražojumi") piešķirtu ekomarķējumu, tam jāpieder pie ražojumu grupas, kas definēta 1. pantā, un jāatbilst šā pielikuma kritērijiem, tam pēc pieteikuma jābūt veiktiem testiem, kā norādīts kritērijos.Testēšanu attiecīgā gadījumā veic saskaņā ar testu metodēm, ko noteikusi CEN Tehniskā komiteja 223 "Augsnes uzlabotāji un augu kultūras substrāti".Paraugu ņemšanu veic saskaņā ar CEN/TC 223 (3. darba grupa) noteiktajām metodēm, kā CEN noteikusi un apstiprinājusi standartā EN 12579 — Augsnes uzlabotāji un augu kultūras substrāti — Paraugu ņemšana. Ja vajadzīgs veikt testēšanu vai paraugu ņemšanu, kas šajās metodēs un paraugu ņemšanas paņēmienos nav paredzēta, kompetentā iestāde vai iestādes, kas izskata pieteikumu (še turpmāk "kompetentā iestāde"), norāda, kādas testēšanas un/vai paraugu ņemšanas metodes tā atzīst par pieņemamām.Attiecīgā gadījumā var izmantot citas testu metodes, ja to līdzvērtīgumu ir akceptējusi kompetentā iestāde. Ja testi nav minēti vai ja ir minēti kā izmantojami verifikācijā vai uzraudzībā, kompetentajām iestādēm būtu jāpaļaujas attiecīgi uz deklarācijām un dokumentāciju, ko sniedz pretendents, un/vai uz neatkarīgām verifikācijām.Kompetentajām iestādēm, izskatot pieteikumus un uzraugot atbilstību šajā pielikumā noteiktajiem kritērijiem, ir ieteicams ņemt vērā atzītu vides vadības sistēmu īstenošanu, piemēram, EMAS vai ISO 14001. (Piezīme: vadības sistēmas nav jāīsteno obligāti.)Šo kritēriju mērķis jo īpaši ir veicināt:- atkritumu savākšanā un/vai pārstrādē izveidojušos organisko vielu izmantošanu un/vai atkārtotu izmantošanu, tādējādi sekmējot to, lai samazinātu cieto atkritumu daudzumu galīgo apglabāšanu (piem., poligonos),- augsnes uzlabotājos un augu kultūras substrātos esošo smago metālu un citu bīstamu savienojumu radītā kaitējuma vai riska videi samazināšanu.Kritēriji ir noteikti līmeņos, kas veicina to, ka tiek marķēti augsnes uzlabotāji un augu kultūras substrāti, kuriem ir mazāka ietekme uz vidi visā ražojuma aprites ciklā.EKOLOĢISKIE KRITĒRIJI1. Organiskās sastāvdaļasa) Ekomarķējuma piešķiršanu ražojumam var izskatīt tikai tad, ja organiskās vielas, kas ir tā sastāvā, iegūtas atkritumu pārstrādē un/vai to atkārtotā izmantošanā (kā definēts Padomes 1975. gada 15. jūlija Direktīvā 75/442/EEK par atkritumiem [1], kurā grozījumi izdarīti ar 1991. gada 18. marta Direktīvu 91/156/EEK, ar ko groza Direktīvu 75/442/EEK par atkritumiem [2], un minētās direktīvas I pielikumā). Piezīme: termins "organisks" vispārīgā nozīmē attiecas uz dzīvu organismu materiāliem vai dzīvu organismu vai no tiem izveidotiem materiāliem.b) Ražojumi nesatur kanalizācijas nosēdumus.Pretendents sniedz kompetentajai iestādei sīkus datus par ražojuma sastāvu un deklarāciju par atbilstību katrai no iepriekšminētajām prasībām.2. Bīstamo vielu ierobežojumia) Galaražojumā, mērot sausnā, šādu elementu saturs ir mazāks par turpmāk norādītajiem lielumiem:Elements | mg/kg (sausna) |Zn | 300 |Cu | 100 |Ni | 50 |Cd | 1 |Pb | 100 |Hg | 1 |Cr | 100 |Mo [3] | 2 |Se [3] | 1,5 |As [3] | 10 |F [3] | 200 |Pretendents kompetentajai iestādei sniedz attiecīgos testu protokolus un deklarāciju par atbilstību šai prasībai.b) Ražojumi nesatur mizu, kas apstrādāta ar pesticīdiem.Pretendents sniedz kompetentajai iestādei deklarāciju par atbilstību šai prasībai.3. Fizikālais piesārņojumsGalaražojumā (ar daļiņu izmēru > 2 mm), mērot sausnā, stikla, metāla un plastmasas saturs ir mazāks par 0,5 %.Pretendents kompetentajai iestādei sniedz attiecīgos testu protokolus un deklarāciju par atbilstību šai prasībai.4. Barības vielu satursa) Kopējā slāpekļa koncentrācija ražojumā nepārsniedz 2 % (sausnā) un neorganiskā slāpekļa saturs nedrīkst pārsniegt 20 % no kopējā slāpekļa satura (t.i., organiskā slāpekļa saturs ≥ 80 %).b) Ja ražojumu lieto devās, kas ieteiktas tam klātpieliktajā informācijā, barības vielu saturs no tā nav lielāks par:- 17 g/m2 kopējā slāpekļa satura,- 10 g/m2 P2O5,- 20 g/m2 K2O.Piezīme.Šī prasība neattiecas uz ražojumiem, ja pirmajā lietošanas sezonā augu augšanai ir pieejams mazāk par 10 masas % no slāpekļa satura. Šādi ražojumi (piemēram, daudzas mulčas) ir definēti kā tādi, kuru C:N attiecība ir lielāka par 30:1.Pretendents kompetentajai iestādei iesniedz attiecīgos testu protokolus un deklarāciju par atbilstību šai prasībai.5. Ražojuma darbībaa) Ražojumus piegādā cietā veidā, un tie satur ne mazāk kā 25 masas % sausnā un ne mazāk kā 20 % organisko vielu sausnā (mēra pēc vielas zuduma sadegšanā).b) Ražojumi negatīvi neietekmē augu dīgšanu vai turpmāko augšanu.c) Ražojumi pēc iestrādāšanas augsnē nerada nepatīkamas smakas.Pretendents kompetentajai iestādei iesniedz deklarāciju par atbilstību šīm prasībām un attiecīgo testu protokolus un dokumentāciju.6. Veselība un drošībaRažojumos nav pārsniegti šādi primāro patogēnu līmeņi:– Salmonella: | nav konstatējama 50 g parauga, |– E. coli | < 1000MPN/g (MPN: skaits ar lielāko varbūtību). |Pretendents kompetentajai iestādei iesniedz deklarāciju par atbilstību šīm prasībām un attiecīgo testu protokolus un dokumentāciju.7. Dīgtspējīgas sēklas/reproduktīvās stadijas vai veidojumiGalaražojumā nezāļu sēklu un agresīvu nezāļu veģetatīvi pavairojamo daļu saturs nav lielāks par divām vienībām litrā.Pretendents kompetentajai iestādei iesniedz deklarāciju par atbilstību šīm prasībām un attiecīgo testu protokolus un/vai dokumentāciju.8. Papildu kritēriji, kas īpaši piemērojami augu kultūru substrātiema) Ražojuma organisko daļu veido vienīgi augsnes uzlabotāji, kas atbilst šajā lēmumā noteiktajām prasībām. Lai uzlabotu kopējās fizikālās un ķīmiskās īpašības, var pievienot tādas minerālvielu piedevas kā smiltis, mālus utt.b) Ražojumi nesatur kūdru vai no kūdras atvasinātus ražojumus.c) Ražojumu elektrovadītspēja nav lielāka par 1,5 dS/m.9. Informācija, ko sniedz kopā ar ražojumuKopā ar ražojumu sniedz informāciju (neatkarīgi no tā, vai ražojumu pārdod iepakojumā vai vaļēju), kas uzrakstītu vai nu uz iepakojuma, vai uz klātpieliktiem pavadrakstiem.Vispārīga informācija:a) par tirdzniecību atbildīgās struktūras nosaukums un adrese;b) apraksts, kurā identificēts ražojuma veids, iekļaujot formulējumu "AUGSNES UZLABOTĀJS" vai "AUGU KULTŪRAS SUBSTRĀTS";c) partijas identifikācijas kods;d) augsnes uzlabotāju daudzums (svars) vai augu kultūras substrātu daudzums (tilpums);e) galvenās izejvielas (kas veido vairāk par 5 tilpuma %), no kurām ražojums izgatavots, atsevišķi norādot cietos sadzīves atkritumus, lauksaimniecības vai mežsaimniecības atkritumus, rūpniecības un tirdzniecības atkritumus, norādot nozari (piem., pārtikas rūpniecība, papīrrūpniecība utt.);f) ieteicamie glabāšanas apstākļi un ieteicamais izlietošanas termiņš;g) norādījumi par drošu rīkošanos un lietošanu.Informācija par ražojuma lietošanu:h) apraksts, kādam mērķim ražojums paredzēts, un lietošanas ierobežojumi;i) dati par ražojuma piemērotību īpašām augu grupām (piem., kalcifobi vai kalcifīli augi);j) dati par organisko vielu stabilitāti (stabilas vai ļoti stabilas) atbilstīgi valsts vai starptautiskajiem standartiem;k) dati par ieteicamām lietošanas metodēm.Tikai augsnes uzlabotājiem:l) ieteicamā iestrādājamā deva, ko izsaka ražojuma kilogramos vai litros uz platības vienību (m2 vai hektāri) gadā. Nosakot ieteicamo iestrādājama devu, ņem vērā barības vielu saturu augsnes uzlabotājā un to pieejamību, lai nepārsniegtu maksimālo barības vielu daudzumu uz m2. Ieteicamā iestrādājamā deva var būt arī lielāka, ja iestrādāšanu neparedz atkārtot katru gadu, piem., lauka kultūrām un ja vidējais ikgadējais barības vielu saturs atbilst maksimālajam katras barības vielas saturam;m) N, P2O5 un K2O pieejamība pirmajā lietošanas sezonā.Sīkāka informācija:n.p. = CEN metode nav pieejama.[4]Augsnes uzlabotāju parametri | Testu metodes |Daudzuma noteikšana | EN 12580 |Organisko vielu saturs un pelni | EN 13039 |Oglekļa attiecība pret skābekli (C:N) | C/N [4] |Mitruma/sausnas saturs | EN 13040 |pH (izteikts kā diapazons) | EN 13037 |Kopējais slāpekļa saturs | prEN 13654/1–2 |Fosfora saturs (kā P2O5) un kālija saturs (kā K2O) | prEN 13650 |Stabilitātes/nobriešanas tests (veiktais tests jādeklarē kopā ar rezultātiem) | n.p. |n.p. = CEN metode nav pieejama.[5]Augu kultūras substrātu parametri | Testu metodes |Daudzuma noteikšana | EN 12580 |Organisko vielu saturs un pelni | EN 13039 |Oglekļa attiecība pret skābekli (C:N) | C/N [5] |Mitruma/sausnas saturs | EN 13040 |pH (izteikts kā diapazons) | EN 13037 |Elektrovadītspēja | EN 13038 |Šķīstošās/augiem pieejamās barības vielas (nitrāti, amonijs, fosfāti, kālijs) | EN 13652 |Stabilitātes/nobriešanas tests (veiktais tests jādeklarē kopā ar rezultātiem) | n.p. |Bēruma blīvums, gaisa tilpums, ūdens tilpums | EN 13041 |Pretendents kompetentajai iestādei iesniedz deklarāciju par atbilstību šīm prasībām kopā ar attiecīgo testu protokoliem un dokumentāciju, pievienojot iepakojuma un/vai klātpielikto pavadrakstu paraugus.10. Informācija uz ekomarķējumaEkomarķējuma 2. ailē iekļauj šādu tekstu:- palīdz samazināt augsnes un ūdens piesārņojumu,- veicina organisko atkritumu izmantošanu,- palīdz uzlabot augsnes auglību (Piezīme: šo rindiņu iekļauj attiecībā uz augsnes uzlabotājiem, bet ne augu kultūras substrātiem.)[1] OV L 194, 25.7.1975., 39. lpp.[2] OV L 78, 26.3.1991., 32. lpp.[3] Dati, kas attiecas uz šo elementu klātbūtni, ir vajadzīgi tikai ražojumiem, kuri satur rūpniecības procesos radušos materiālus.[4] Ogleklis = organiskās vielas (EN 13039 ) × 0,58kopējais slāpekļa saturs: prEN 13654/1–2[5] Ogleklis = organiskās vielas (EN 13039 ) × 0,58kopējais slāpekļa saturs: prEN 13654/1–2--------------------------------------------------